Franz (jääkaru)

pisi|Franz 2005. aastal
Franz (täisnimega Franz Joosep; surnud 8. septembril 2007) oli Tallinna Loomaaia isane jääkaru.

Ta toodi Tallinna kolmekuusena Franz Josephi maalt 1986 või 1987Hanneli Rudi: "Tallinna loomaaia jääkaru Franz suri uimastava süsti tõttu" Postimees, 8. september 2007 (teistel andmetel oli jääkaru sündinud detsembris 1987"Tallinna Loomaaed ootab jääkarubeebi sündi" Postimees, 14. detsember 2004).

Ta moodustas loomaaias paari emase jääkaru Vaidaga (sündinud 21. novembril 1984 Kaasani looma- ja botaanikaaias). Neil sündis neli poega. Jasper (1995-2013 eutaneeriti) viidi Kaunase loomaaeda, Marta (1996) ja Mart (1998) viidi Hiinasse, Friida (2002) elab Tallinna loomaaias. 2013. aastal sündis Friidal isakaru Nordiga esimene järglane Nora. 2016. aastal sündis poeg Aron. Jääkaru Nora viidi Viini Schönbrunni loomaaeda. Jääkarud Friida, Nord ja Aron elasid 2017. aastal valminud kaasaegses polaariumis.

Ööl vastu 22. juulit 2004 pakkus purjus 31-aastane Janek Franzile läbi puurivarbade küpsist. Jääkaru haaras mehe käest kinni. Et kätt vabastada, üritas mees jääkaru lüüa. Seepeale hammustas jääkaru tal labakäe otsast. See oli teine kord, mil Franz inimest hammustas.Anneli Aasmäe: "Jääkaru ampsas küpsisepakkujalt käe" Postimees, 23. juuli 2004 

Franz kaalus pisut üle 500 kg.Gunnar Press: "Franz oli väärikas loom, persoon", Postimees, 10. september 2007 

8. septembril 2007 jättis talitaja kogemata puuriukse lahti, nii et Franz pääses puuride ja barjääride vahele. Külastajad evakueeriti. Et teda puuri tagasi saada, pandi loom narkoosi alla (tehti uinutav süst). Loom uinus ning ta jõuti juba peaaegu puuri tagasi vedada, kuid enne puuri jõudmist ta suri liigse narkoosi tõttu.

Taksidermist Elton Vogt valmistas Franzist topise, mis jõudis Eesti Loodusmuuseumi detsembris 2007."Armastatud jääkaru Franz saab Rakveres topiseks" Postimees, 14. september 2007"Loodusmuuseumis saab näha jääkaru Franzi topist" Postimees, 16. detsember 2007

Viited

Välislingid

Kalev Lilleorg: Foto jääkaru Franzist Õhtulehes
Küllike Rooväli: Foto jääkaru Franzist Postimehes
Video: "Kanal 2: loomaaia külastajad pääsesid ehmatusega"
Video: "Loomaaias puurist põgenenud jääkaru suri" Eesti Päevaleht, 8. september 2007

Kategooria:Tuntud jääkarud
Kategooria:Tallinna Loomaaed
Kategooria:Surnud 2007